Долбоор

**КЫРГЫЗ РЕСПУБЛИКАСЫНЫН МЫЙЗАМЫ**

**“Өзгөчө корголуучу жаратылыш аймактарын жөнгө салуу чөйрөсүндөгү** **Кыргыз Республикасынын айрым мыйзам актыларына өзгөртүүлөрдү жана толуктоолорду киргизүү жөнүндө”**

**1-берене**

Кыргыз Республикасынын «Айлана чөйрөнү коргоо жөнүндө» мыйзамына(Кыргыз Республикасынын Жогорку Кеңешинин ведомосттору, 1999-ж., № 11,  452-бер.) төмөнкүдөй өзгөртүүлөр киргизилсин:

5-беренесинде:

- биринчи абзац төмөнкүдөй редакцияда баяндалсын:

«Өзгөчө экологиялык, жаратылышты коргоочу, илимий мааниге ээ болгон табигый же жасалма түрдө түзүлгөн жаратылыш комплекстери жана жаратылыш объектилери, өсүмдүктөрдүн, жаныбарлардын сейрек кездешүүчү жана тукум курут болуу коркунучу алдында турган түрлөрү жана алар жашаган жерлер өзгөчө корголууга тийиш.»;

- төмөнкү редакциядагы экинчи абзац менен толукталсын:

«Кыргыз Республикасында жаратылыш комплекстерин жана объектилерин сактоо максатында өзгөчө корголуучу жаратылыш аймактары түзүлөт: мамлекеттик жаратылыш коруктары, мамлекеттик биосфералык коруктар, биосфералык аймактар жана/же резерваттар, мамлекеттик жаратылыш парктары, дендрологиялык жана зоологиялык парктар, ботаникалык бактар, мамлекеттик коруктар (комплекстүү, зоологиялык, ботаникалык, токой, геологиялык жана сезондук), мамлекеттик жаратылыш эстеликтери, мөңгүлөр жана кар талаалары, экологиялык коридорлор, геологиялык парктар (геопарктар), жергиликтүү маанидеги өзгөчө корголуучу жаратылыш аймактары, микрокоруктар түзүлөт.»;

- төмөнкү редакциядагы үчүнчү абзац менен толукталсын:

«Тарыхый-маданий, эстетикалык туристик-рекреациялык жана дарылоо-ден соолукту чыңдоочу маанидеги объекттерге аймактарды киргизүү, аларды түзүүнүн тартиби жана укуктук статусу Кыргыз Республикасынын айрым мыйзамдары менен жөнгө салынат.»;

- текстин акыркы абзацстагы «Өкмөтү» деген сөз «Министрлер Кабинети» деген сөздөргө алмаштырылсын.

**2-берене**

Кыргыз Республикасынын «Өзгөчө корголуучу жаратылыш аймактары жөнүндө» мыйзамына(Кыргыз Республикасынын Жогорку Кеңешинин ведомосттору, 2011-ж., № 5,  377-бер.) төмөнкүдөй өзгөртүүлөр киргизилсин:

- Кыргыз Республикасынын «Өзгөчө корголуучу жаратылыш аймактары жөнүндө» мыйзамынын текстиндеги «Өкмөтү» деген сөздү «Министрлер Кабинети» деген сөзгө тийиштүү жөндөмөдө алмаштырылсын;

1-беренеде:

- 2-бөлүгүндө «ресурстарын,» деген сөздөн кийинки «туристик-рекреациялык жана ден соолукту чыңдоочу аймактарын,» деген сөздөр менен толукталсын;

- 3-бөлүгүндө «иштелиши» деген сөздөн кийинки «жаатындагы» деген сөз «чөйрөсүндөгү» деген сөзгө алмаштырылсын;

2-беренеде:

- төмөнкү түшүнүктөр менен толукталсын:

«**бивак туруучу жайы** - туристтик топтун түнөшү же эс алуусу үчүн жайгаштырылган (токтоочу) жер;»;

«**биосфералык корук (биосфералык резерват)** – табигый экосистемаларды жана генофондду сактоо, ушул аймакта жана ага чектеш аймактарда стандарттарды, критерийлерди жана ченемдерди эске алуу менен жаратылыш чөйрөсүн изилдөө жана мониторинг жүргүзүү максатында түзүлгөн (жаралган) өзгөчө корголуучу жаратылыш аймагы, алар жаратылышты коргоо мыйзамдарында аныкталган жана эл аралык программаларга ылайык өзгөчө илимий, жаратылышты коргоо баалуулугунан же экологиялык маанилүүлүгүнөн улам аларды сактоо жана популяризациялоо аларга карата артыкчылыктуу милдеттер болуп саналат (ЮНЕСКО дүйнөлүк мурасы ж.б.);»;

«**Геологиялык парк (геопарк)** – өзгөчө корголуучу статуска ээ регион, анын аймагында жердин геологиялык тарыхы так ачылган, жергиликтүү ландшафттар калыптанган, мында флора жана фаунанын тарыхка чейинки объекттеринин казылып алынган калдыктары массалык түрдө сакталып калган; азыркы жана келечек муундар үчүн уникалдуу экологиялык мааниге ээ, тарыхый, илимий жана башка баалуулуктарды чагылдырган жана региондун геологиялык мурастарын билүүгө коомчулуктун өзгөчө көңүлүн бурган аймак;»;

«**Мамлекеттик жаратылыш-корук фонду** - бардык категориядагы өзгөчө корголгон жаратылыш аймактарынын жыйындысы ( мамлекеттик жаратылыш коруктары, мамлекеттик биосфералык коруктар, биосфералык аймактар жана/же резерваттар, мамлекеттик жаратылыш парктары, дендрологиялык жана зоологиялык парктар, ботаникалык бакчалар, мамлекеттик коруктар (комплекстүү, зоологиялык, ботаникалык, токой, геологиялык жана, мамлекеттик жаратылыш эстеликтери, мөңгүлөр жана кар талаалары, экологиялык коридорлор, геологиялык парктар (геопарктар), жергиликтүү маанидеги өзгөчө корголуучу жаратылыш аймактары, микрокоруктар;)»;

**мөңгү** - басымдуу түрдө атмосфералык келип чыккан муз массасынан турган, тартылуу күчүнүн таасири астында вископластикалык агымды башынан өткөргөн жана агын, агындар системасы, купол (калкан) же сүзүүчү пластинка түрүндө пайда болгон объект. катуу атмосфералык жаан-чачындын (кардын) көп жылдар бою эрибей топтолушу жана андан кийинки трансформациясынын натыйжасы;

**кар талаасы** - курчап турган кар катмары эрип кеткенден кийин жылуу мезгилдин бир бөлүгүндө же бүтүндөй жылуу мезгилде жер бетинде калган кар менен муздун кыймылсыз (кээде жай жылма) топтолушу жана жер бетинде дайыма жаңыланып туруучу туруктуу формация объектиси, ал ошол эле рельефтин формалары жана тоодо кышкы шамалдын басымдуу багыттарынын жана кар көчкү коркунучунун индикатору катары кызмат кылат, рельефке, агын сууларга, топурактарга жана өсүмдүктөргө активдүү таасир этет;

- 3-бөлүктүн алтынчы абзацтагы «Суу-саз» деген сөз «Суулуу-саздак» деген сөзгө алмаштырылсын;

- 3-бөлүктүн жетинчи абзацтагы «өзгөчө коруктар» деген сөз «корукчалар» деген сөзгө алмаштырылсын;

- 3-бөлүктүн жыйырма биринчи абзацтагы «рекреациялык» деген сөздөн кийинки «жана ден соолукту чыңдоо» деген сөздөр алынып салынсын;

5-беренеде:

- 3-бөлүгүндөгү«бөлүнөт» деген сөздөн кийин өзгөчө корголуучу жаратылыш аймактарынын категориясынын тизмеси төмөнкү редакцияда баяндалсын:

«– мамлекеттик жаратылыш коруктары;

– мамлекеттик биосфералык коруктары;

– биосфералык аймактар жана/же резерваттар;

– мамлекеттик жаратылыш парктар;

– дендерологиялык жана зоологиялык парктар;

– ботаникалык бактар;

– мамлекеттик корукчалар (комплекстүү, зоологиялык, ботаникалык, токой, геологиялык жана сезондук);

– жаратылыштын мамлекеттик эстеликтери;

– мөңгүлөр жана кар талаалары;

– экологиялык коридорлор;

– гелогиялык парктар (геопарктар);

– жергиликтүү маанидеги өзгөчө корголуучу жаратылыш аймактары;

– микрокоруктар.»;

- төмөнкү редакциядагы 5-бөлүк менен толукталсын:

«5. Мамлекеттик жаратылыш коруктары, мамлекеттик биосфералык коруктары, биосфералык аймактар жана/же резерваттар, мамлекеттик жаратылыш парктары, дендрологиялык жана зоологиялык парктар, ботаникалык бактар, мамлекеттик коруктар (комплекстүү, зоологиялык, ботаникалык, токой, геологиялык жана сезондук), жаратылыштын мамлекеттик эстеликтери, мөңгүлөр жана кар талаалары, экологиялык коридорлор, геологиялык парктар (геопарктар), жергиликтүү маанидеги өзгөчө корголуучу жаратылыш аймактары, микрокоруктар жыйындысында мамлекеттик жаратылыш-корук фондун түзүшөт.

Бардык категориядагы өзгөчө корголуучу жаратылыш аймактары өзүнүн жайгашкан жери жана башкаруу системасы боюнча трансчек-аралык өзгөчө корголуучу жаратылыш аймагынын статусуна ээ боло алат.».

6-беренеде:

- 1-бөлүк төмөнкү редакцияда баяндалсын:

«1. Мамлекеттик жаратылыш коруктары, мамлекеттик биосфералык коруктары, биосфералык аймактар жана/же резерваттар, мамлекеттик жаратылыш парктары, дендрологиялык жана зоологиялык парктары, ботаникалык бактар, мамлекеттик корукчалар (комплекстүү, зоологиялык, ботаникалык, токой, геологиялык жана сезондук), жаратылыштын мамлекеттик эстеликтери, мөңгүлөр жана кар талаалары, экологиялык коридорлор, геологиялык парктар (геопарктар), жергиликтүү маанидеги өзгөчө корголуучу жаратылыш аймактары, микрокоруктар жана алардын жаратылыш ресурстары Кыргыз Республикасынын жеке менчиги болуп саналат жана мамлекеттин коргоосунда болот, аны менен бирге улуттун кенч байлыгы болуп эсептелинет.

Жергиликтүү маанидеги өзгөчө корголуучу жаратылыш аймактары жана микрокоруктар Кыргыз Республикасынын коргоосунда болот жана анын улуттук кенч байлыгы болуп саналат, бирок муниципалдык жана жеке менчикте болушу мүмкүн.»;

- 2-бөлүк күчүн жоготту деп таанылсын;

- 4-бөлүк төмөнкү редакцияда баяндалсын:

«4. Өзгөчө корголуучу жаратылыш аймактарынын жерлеринин категориясына кирген мамлекеттик жаратылыш коруктарынын, мамлекеттик биосфералык коруктарынын, мамлекеттик жаратылыш парктарынын, дендрологиялык жана зоологиялык парктардын, ботаникалык бактардын, мамлекеттик комплекстүү корукчалардын, жаратылыштын мамлекеттик эстеликтеринин, микрокоруктардын, мөңгүлөрдүн жана кар талааларынын жерлери, биосфералык аймактардын жана/же резваттардын өзөк зонасынын, жергиликтүү маанидеги өзгөчө корголуучу жаратылыш аймактарынын өзөк зонасынын, геопарктардын негизги зонасынын аймактары Кыргыз Республикасынын жер фондунун ажырагыс бөлүгү болуп саналат.»;

- төмөнкү редакциядагы 5-бөлүк менен толукталсын:

«5. Мыйзамдарда белгиленген тартипте жергиликтүү маанидеги өзгөчө корголуучу жаратылыш аймактары бардык категориялардагы жер участокторунда аларды жер ээлеринен жана жерди пайдалануучулардан алып койбостон (жалпы аянттын 30 пайызынан кем эмесин түзгөн өзөк зонасынын жер участокторунан тышкары) түзүлүшү мүмкүн.»;

7-беренеде:

- 3-бөлүктүн биринчи абзацы төмөнкү редакцияда баяндалсын:

«3. Өзгөчө корголуучу жаратылыш аймактары экологиялык жана экономикалык негиздемени эске алуу менен уюштурулат. Тиешелүү аймактарда тарыхый-маданий мурас объекттери болгон учурда илимий-тарыхый маалыматтардын негизинде алардын тарыхый-маданий баалуулуктарын эске алуу менен тарыхый-маданий мурастарды коргоо жана пайдалануу чөйрөсүндөгү мамлекеттик орган менен макулдашуу талап кылынат.»;

8-беренеде:

- 2-бөлүк төмөнкү редакцияда баяндалсын:

«2. Өзгөчө корголуучу жаратылыш аймактарында туристтик жана рекреациялык иштерди өнүктүрүү үчүн зарыл болгон жеңил конструкциядагы курулуштарды куруунун тартибин жана алардын функционалдык зоналарынын режимдерине жараша баруунун тартибин (келүүчүлөрдүн (туристтердин) аймакта болуу мөөнөтү ж.б.) белгилөө Кыргыз Республикасынын Министрлер Кабинети тарабынан аныкталат.»;

- төмөнкү редакциядагы 3 жана 4-бөлүктөр менен толукталсын:

«3. Өзгөчө корголуучу жаратылыш аймактарында туристтик-рекреациялык иштерди өнүктүрүү үчүн капиталдык курулуш объекттерин (музейлерди, туристтик-рекреациялык маанидеги объекттерди) куруу, аларга чектеш аймактарда (алардын чектеринен 500 метрден жакын эмес) Кыргыз Республикасынын жер, шаар куруу мыйзамдарында белгиленген тартипте гана курууга жол берилет.

4. Ишке ашырылышында айлана-чөйрөгө таасирин тийгизиши мүмкүн болгон сметалык наркына карабастан объекттерди куруунун техникалык-экономикалык негиздемелери жана долбоорлору, экологиялык экспертизанын объектери болуп саналат.»;

19-беренеде:

- үчүнчү абзацтагы «, тарыхый-маданий объектерди» деген сөздөр алынып салынсын:

- сегизинчи абзацтагы «жана тарыхый-маданий» деген сөздөр алынып салынсын:

-21-1-берене жана аталышы төмөнкү редакцияда баяндалсын:

«211-берене Суулуу-саздак жерлер

1. Сууда жашаган жана байырлаган канаттуулардын жана башка жаныбарлардын жашаган жери катары артыкчылыктуу экологиялык (анын ичинде эл аралык) мааниге ээ болгон суулуу-саздак жерлерди түзүү, пайдалануу жана аныктоо тартиби Кыргыз Республикасынын Министрлер Кабинети тарабынан аныкталган тартипте жөнгө салынат.

2. Сууда жашаган жана байырлаган канаттуулардын жана башка жаныбарлардын жашаган жери катары экологиялык артыкчылыктуу (анын ичинде эл аралык) мааниге ээ болгон суулуу-саздак жерлердин аймактарында өзгөчө экологиялык режимди жарыялоо чарбалык ишти жүргүзүүдө тийиштүү саздак жерлер үчүн белгиленген режимди сактоого милдеттүү жер участогунун менчик ээсинен же жерди пайдалануучудан тиешелүү суу объектисин же анын бир бөлүгүн жана ага чектеш аймакты (коргоочу зонаны) алып коюуга алып келбейт.

3. Суулуу-саздак жерлерге - жаныбарлардын сууда жана сууга жакын байырлаган түрлөрүнүн, анын ичинде сейрек кездешүүчү жана жок болуп кетүү коркунучу алдында турган түрлөрүнүн массалык байырлаган жашаган, уя салган, көбөйгөн жерлери болуп саналган табигый жана жасалма акваториялар кирет.

4. Суулуу-саздак жерлер жергиликтүү, мамлекеттик жана эл аралык мааниге ээ боло алат.

5. Эл аралык суу-саз жерлерге эл аралык келишимдерге ылайык, эл аралык маанидеги суулуу-саздак жерлердин тизмесине киргизилген жерлер кирет.

6. Жергиликтүү жана мамлекеттик маанидеги суулуу-саздак жерлерге, Кыргыз Республикасынын мыйзамдарына ылайык бекитилген тартипте суу-саз жерлеринин тийиштүү тизмесине киргизилген жерлер кирет.

7. Суулуу-саздак жерлерге жаныбарлар дүйнөсүнүн, анын ичинде сейрек кездешүүчү жана жоголуп кетүү коркунучунда турган түрлөрүн коргоо жана көбөйтүү боюнча чаралар каралган.»;

22-беренеде:

- 22-берененин тексинде тийешелүү жөңдөмөдөгү «өзгөчө коруктар» деген сөздөр «корукчалар» деген сөзгө тийиштүү жөндөмөдө алмаштырылсын;

- 2-бөлүктөгү «комплекстерин» деген сөздөн кийинки «жана» деген сөз «же» деген сөзгө алмаштырылсын;

- 3-бөлүктүн экинчи абзацындагы «өзгөчө коруктун» деген сөз алынып салынсын жана «же» деген сөздөн кийин «анын» деген сөз менен толукталсын:

- 3-бөлүктүн үчүнчү абзацында расмий тилдеги «включенных» деген сөз «занесенных» деген сөзгө алмаштырылсын;

- 5-бөлүктүн биринчи абзацында мамлекеттик тилдеги «Өзгөчө коруктар» деген сөздөр «Мамлекеттик корукчалар» деген сөзгө алмаштырылсын жана расмий тилдеги «назначению» деген сөздөн кийин «государственные» деген сөз кошумчалансын;

- 5-бөлүктүн үчүнчү абзацы төмөнкү редакцияда баяндалсын:

«- зоологиялык жана ботаникалык корукчаларга, алар жаныбарлардын жана өсүмдүктөрдүн аныкталган, анын ичинде баалуу, сейрек жана жок болуу коркунучунда турган түрлөрүн сактоого, көбөйтүүгө жана калыбына келтирүүгө арналат;»;

- 5-бөлүктүн төртүнчү абзацындагы «токойлук өзгөчө коруктарга» деген сөздөр «токой корукчаларына» деген сөздөр менен алмаштырылсын;

- 5-бөлүктүн алтынчы абзацындагы «алар» деген сөздөн кийин «көбөйүү» деген сөз менен толукталсын;

- төмөнкү редакциядагы 6-бөлүк менен толукталсын:

«6. Мамлекеттик комплекстүү корукча жер участокторунун менчик ээлерине жана жерди пайдалануучуларга таандык бардык категориядагы жер участокторунда түзүлсө, ал Кыргыз Республикасынын жер мыйзамдарында аныкталган тартипте аны алып коюуга жана жер участокторун «Өзгөчө корголуучу жаратылыш аймактарынын жерлери» категориясына которууга (трансформациялоого) алып келет.»;

- 231 беренесинин бардык тексти боюнча тийиштүү жөндөмөдөгү «корголуучу» деген сөздөн кийин «жаратылыш» деген сөз менен тийиштүү жөндөмөдө толукталсын;

- төмөнкү редакциядагы 232, 233 жана 234 беренелер менен толукталсын:

«232-берене Геологиялык парк (геопарк)

1. Геологиялык парк (геопарк) төмөнкү максаттарда түзүлөт:

- жаратылыш комплекстерин, уникалдуу жана эталондук жаратылыш объекттерин жана жаратылыш мурасы болуп саналган объекттерди, экологиялык маанилүүлүкүтү сактоо;

- ландшафттарды сактоо;

- калктын экологиялык билиминин жана маалымдуулугунун деңгээлин жогорулатуу;

- жөнгө салынуучу туризм жана эс алуу үчүн шарттарды түзүү;

- жаратылыш ресурстарын сактоону жана калыбына келтирүүнү эске алуу менен рекреациялык пайдалануу;

- биологиялык жана ландшафттык ар түрдүүлүктү сактоонун илимий ыкмаларын иштеп чыгуу;

- экологиялык мониторингди жана тиешелүү аймактардын сакталышынын абалына жана илимий изилдөөлөрдү контролдоону жүзөгө ашыруу;

- бузулган табигый комплекстерди жана объекттерди калыбына келтирүү.

2. Геологиялык парк өзгөчө корголуучу жаратылыш аймактарынын өзүнчө өз алдынча категориясы болот, ошондой эле алар үчүн белгиленген режимге ылайык иштеген өзгөчө корголуучу жаратылыш аймактарынын башка категорияларынын объекттерин камтыган чоңураак аймактарды камтышы мүмкүн.

3. Геологиялык парктарды (геопарктарды) түзүүнүн жана алардын иштешинин тартиби Кыргыз Республикасынын Министрлер Кабинети тарабынан аныкталат.

4. Геологиялык парк (геопарк) Кыргыз Республикасынын жаратылышты коргоо мыйзамдарына ылайык, ага жооптуу орган тарабынан бекитилген Жобонун негизинде иш жүргүзөт.

5. Геологиялык парк (геопарк) мамлекеттик, жергиликтүү жана эл аралык мааниге ээ болушу мүмкүн.

6. Геологиялык паркка (геопаркка) мамлекеттик жана жергиликтүү маанидеги статусун берүү Кыргыз Республикасынын мыйзамдарында белгиленген тартипте, ал эми эл аралык маанидеги - эл аралык ченемдерге жана эрежелерге ылайык жүзөгө ашырылат.

233-берене Геологиялык паркты (геопаркты) коргоо режими

1. Геологиялык парктын (геопарктын) аймагында анын табигый, тарыхый-маданий жана башка өзгөчөлүктөрүн эске алуу менен өзгөчө коргоонун дифференцияланган режими белгиленет.

2. Геологиялык паркты (геопаркты) түзүү (негизги зонаны кошпогондо) тиешелүү жер участокторун (суу объекттерин) алардын чарбалык иштерди жүргүзүүдө геопарктын аймагында белгиленген өзгөчө коргоо режимин сактоого милдеттүү менчик ээлеринен жана жерди пайдалануучулардан алып коюуга алып келбейт.

3. Геологиялык парктын (геопарктын) аймагы төмөнкүдөй зоналарга бөлүнөт:

- негизги зона;

- туристтик-рекреациялык иш-чаралар зонасы.

4. Негизги зонада бүткүл жаратылыш комплекси катуу корголот, экологиялык системалардын өзгөрүшүнө байкоо жүргүзүлөт, табигый процесстердин табигый өнүгүүсүн бузбаган илимий изилдөөлөр жана айрым иш-чаралар жүргүзүлөт. Жөнгө салынуучу туристтик-рекреациялык иш-аракеттерге, анын ичинде рекреациялык жүктөрдүн ченемдерин эске алуу менен туристтик маршруттарды, чыйыр жолдорду, бивак туруучу жайды жана көрүү аянтчаларын уюштурууга жол берилет.

5. Геопарктын негизги зонасынын аймагында жаратылыш комплекстерине жана коргоого алынган объекттерге зыяндуу таасир тийгизүү коркунучун жараткан ар кандай иш-аракеттерге тыюу салынат, атап айтканда:

- геологиялык, гидрологиялык режимди өзгөртүүгө алып келүүчү аракеттер;

- өндүрүштүк жана башка капиталдык объекттерди куруу жана эксплуатациялоо;

- пайдалуу кендерди чалгындоо иштерин жүргүзүү жана иштетүү;

- негизги пайдалануу тартибинде токойлорду кыюу;

- жапайы жаныбарлардын жана өсүмдүктөрдүн жаңы түрлөрүн көчүрүп киргизүү (акклимитизациялоо);

- геопарктын табигый, илимий, маданий жана эстетикалык маанисин төмөндөтүүгө алып келүүчү башка иш-чаралар.

6. Туристтик-рекреациялык иш-чаралар зонасы экологиялык туризмдин салттуу иш-чараларына колдонуу үчүн, ошондой эле ар кандай илимий изилдөөлөрдү жүргүзүү үчүн пайдаланылуучу негизги зонаны курчап турган же аны менен чектешкен аймак.

Туристтик-рекреациялык иш-чаралар зонасында геопарк үчүн зарыл болгон курулуштарды курууда объекттердин менчик ээлери тиешелүү участоктордун жерди пайдалануучулары менен макулдашуу боюнча жүргүзүлөт.

7. Башка категориядагы өзгөчө корголуучу жаратылыш аймактары геопарктын чегинде жайгашкан учурда алар үчүн белгиленген коргоонун жана пайдалануунун режими колдонулат.

234-берене Мөңгүлөр жана кар талаалары

1. Белгиленген чектерде мөңгүлөргө жана кар талааларына өзгөчө корголуучу жаратылыш аймактарынын статусун берүү (аларды өзгөчө корголуучу жаратылыш объекттери деп жарыялоо) аларда чарбалык ишти алып салууга жана аларды пайдалануунун башка түрлөрүнө чектөөлөрдү киргизүүгө алып келет.

2. Мөңгүлөрдүн жана кар талааларынын абалын эсепке алуунун, мониторинг жүргүзүүнүн жана контролдоону жүзөгө ашыруунун, ошондой эле аларга өзгөчө корголуучу жаратылыш аймактарынын статусун берүүнүн (аларды өзгөчө корголуучу жаратылыш объекттери деп жарыялоонун) тартиби Кыргыз Республикасынын Министрлер Кабинети тарабынан бекитилет.

3.Белгиленген чектерде мөңгүлөр жана кар талаалары жайгашкан тиешелүү аймактардын жерлери белгиленген чектерде жер мыйзамдарында каралагн тартипте «Өзгөчө корголуучу жаратылыш аймактарынын жерлери» категориясына которулууга (трансформацияланууга) жатат.»;

31-берененин алдына «9-глава Корутунду жоболор» деген 9-главанын аталышы көрсөтүлсүн.».

**3-берене**

Кыргыз Республикасынын Жер кодексине ( Кыргыз Республикасынын Жогорку Кеңешинин ведомосттору, 1999-ж., № 9, 440-бер.) төмөнкүдөй өзгөртүүлөр киргизилсин:

10- беренеде:

- биринчи абзацтын 3-пунктундагы «жерлер» деген сөздөн кийин «(анын ичинде тарыхый-маданий, туристтик-рекреациялык жана дарылоочу-ден соолукту чыңдоочу багытындагы жерлер)» деген сөздөр менен толукталсын;

12-беренеде:

- 3-бөлүк төмөнкү редакцияда баяндалсын:

«3. Жер казынасын пайдалануучуга пайдалуу кендерди иштетүү жана инфратүзүм объекттерин куруу үчүн, ошондой эле байланыш курулмаларын куруу же орнотуу үчүн электр байланыш операторуна жер участокторун берүү, ошондой эле жерлери ушул Кодексте жана жерлерди трансформациялоо чөйрөсүндөгү мыйзамдарда каралган учурларда трансформациялоого жатпаган мамлекеттик коруктарды (комплекстүүнү кошпогондо), экологиялык коридорлорду, геологиялык парктарды (алардын негизги зонасын кошпогондо) жана башка өзгөчө корголуучу жаратылыш аймактарын (алардын айрым участокторун) түзүү учурларын кошпогондо, жер участогун анын максаттуу багытынан башкача пайдаланууга жол берилбейт.»;

84-беренесинде:

- 1-бөлүк төмөнкү редакцияда баяндалсын:

«1. Мамлекеттик коруктардын, мамлекеттик биосфералык коруктардын, мамлекеттик жаратылыш парктарынын, дендерологиялык жана зоологиялык парктардын, ботаникалык бактардын, мамлекеттик комплекстүү корукчалардын, жаратылыштын мамлекеттик эстеликтеринин, мөңгүлөр жана кар талааларынын, микрокоруктардын, жергиликтүү маанидеги өзгөчө корголуучу жаратылыш аймактарынын өзөк зонасынын, биосфералык аймактар жана/же резерваттардын өзөк зонасынын, жана геопарктын негизги зонасынын жерлери өзгөчө корголуучу жаратылыш аймактарынын жерлерине кирет.»;

- 2 бөлүк күчүн жоготту деп таанылсын;

**4-берене**

Кыргыз Республикасынын «Жер участокторун которуу (трансформациялоо) жөнүндө» мыйзамы мыйзамына ( Кыргыз Республикасынын Жогорку Кеңешинин ведомосттору, 2011-ж., № 7, 902-бер.) төмөнкүдөй өзгөртүүлөр киргизилсин:

3-беренеде:

- 2-бөлүк төмөнкүдөй редакцияда баяндалсын:

«2. Жерлерди которуунун (трансформациялоонун) белгиленген тартибин бузуу жергиликтүү мамлекеттик администрациянын, жергиликтүү өз алдынча башкаруу органынын актыларын жараксыз деп таанууга негиз болот.

Жеңил конструкциядагы (капиталдык эмес) байланыш курулмаларын куруу же орнотуу үчүн өлчөмү 20 м2 ашпаган чектерде жер участокторун электр байланыш операторлоруна берүү жана ошондой эле жерлери Жер кодексинде жана жерлерди трансформациялоо чөйрөсүндөгү мыйзам актыларында каралган учурларда трансформациялоого жатпаган мамлекеттик корукчаларды (комплекстүүнү кошпогондо), экологиялык коридорлорду, геологиялык парктарды (алардын негизги зонасын кошпогондо) жана башка өзгөчө корголуучу жаратылыш аймактарын (алардын айрым участокторун) түзүү учурларын кошпогондо, жерлерди максаттуу эмес багыттар боюнча пайдаланууга жол берилбейт.

3. Жер участокторун «Өзгөчө корголуучу жаратылыш аймактарынын жерлери» категориясына которуу (трансформациялоо) мамлекеттик жаратылыш коруктарын, мамлекеттик биосфералык коруктарын, мамлекеттик жаратылыш парктарын, дендрологиялык жана зоологиялык парктарды, ботаникалык бактарды, мамлекеттик комплекстүү корукчаларды, жаратылыштын мамлекеттик эстеликтерин, микрокоруктарды, мөңгүлөр жана кар талааларын, биосфералык аймактардын жана/же резерваттардын өзөк зонасын, геопарктардын негизги зонасын жана жергиликтүү маанидеги өзгөчө корголуучу жаратылыш аймактарынын өзөк зонасын түзүүдө анын аймагында чарбалык ишмердүүлүктү жүргүзүүнү толук токтотуу же чектөө түрүндө пайдалануунун өзгөчө укуктук режими киргизилген учурда жүзөгө ашырылат.»;

20-беренеде:

- 2- бөлүк төмөнкүдөй редакцияда баяндалсын:

«2. Жеке менчикте турган жерлерди өзгөчө корголуучу жаратылыш аймактарынын жерлеринин категориясына которуу мамлекеттик жаратылыш коруктарынын, мамлекеттик биосфералык коруктарынын, мамлекеттик жаратылыш парктарынын, дендрологиялык жана зоологиялык парктардын, ботаникалык бактардын, мамлекеттик комплекстүү корукчалардын, жаратылыштын мамлекеттик эстеликтеринин, микрокоруктардын, мөңгүлөрдүн жана кар талааларынын жерлерин, биосфералык аймактардын жана/же резерваттардын өзөк зонасынын, геопарктардын негизги зонасынын, жергиликтүү маанидеги өзгөчө корголуучу жаратылыш аймактарынын өзөк зонасынын жерлерин) Кыргыз Республикасынын жер мыйзамдарына ылайык жер участокторунун жеке менчик ээлеринен же жер пайдалануучулардан алгандан кийин гана жүзөгө ашырылат.»;

**5-берене**

Кыргыз Республикасынын «Аңчылык жана мергенчилик чарбасы жөнүндө» мыйзамына (Кыргыз Республикасынын Жогорку Кеңешинин ведомосттору, 1999-ж., № 3,  154-бер.) төмөнкүдөй өзгөртүүлөр киргизилсин:

13-беренеде:

- 8-бөлүктүн 1-пункту төмөнкүдөй редакцияда баяндалсын:

«1) мамлекеттик коруктардын, мамлекеттик биосфералык коруктардын, мамлекеттик жаратылыш парктарынын, дендерологиялык жана зоологиялык парктардын, ботаникалык бактардын, мамлекеттик комплекстүү корукчалардын, жаратылыштын мамлекеттик эстеликтеринин, микрокоруктардын, зоологиялык корукчалардын (жапайы жаныбарлардын мергенчилик түрлөрү боюнча), биосфералык аймактар жана/же резерваттардын өзөк зонасынын, жергиликтүү маанидеги өзгөчө корголуучу жаратылыш аймактарынын өзөк зонасынын аймактары.»;

- 8-бөлүктүн 4-пункту «эс алуучу жайларынын» деген сөздөн кийин «парктардын» деген сөз менен толуталсын.

**6-берене Ушул Мыйзамдын күчүнө кириши**

Бул мыйзам расмий жарыялангандан он күн өткөндөн кийин күчүнө кирет.